Public procurement notice: Modification Of A Contract/Concession During Its Term
Published: 2023-06-30
Buyer: ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ
Country: GR
Contract type: Services
Procedure: Open procedure
CPV classification: 48000000 | 72000000 | 72222300: Information technology services | 79400000 | 80000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Στην Ελλάδα εισήχθη νέο σύστημα ορισμού του νομοθετημένου κατώτατου μισθού και του νομοθετημένου κατώτατου ημερομισθίου με το άρθρο 103 του ν. 4172/ 2013 (ΦΕΚ Α΄ 167), έπειτα από ευρεία διαβούλευση. Στο εν λόγω άρθρο παρέχεται εξουσιοδότηση στον Υπουργό Εργασίας να εκδώσει απόφαση καθορισμού του, με τη σύμφωνη γνώμη του Υπουργικού Συμβουλίου. Η εν λόγω διαδικασία ξεκίνησε για πρώτη φορά τον Σεπτέμβριο του 2018 και ολοκληρώθηκε με την έκδοση της υπ’ αριθμ. 4241/ 127/ 30.1.2019 Υ.Α. (ΦΕΚ Β΄ 173), βάσει της οποίας καθορίστηκαν από 1.2.2019 ο νόμιμος κατώτατος μισθός και το νόμιμο κατώτατο ημερομίσθιο για πλήρη απασχόληση, για τους υπαλλήλους και τους εργατοτεχνίτες όλης της χώρας, χωρίς ηλικιακή διάκριση. Με την υπ’ αριθμ. οίκ. 7613/ 395/ 18.2.2019 εγκύκλιο εκδόθηκαν οδηγίες για την εφαρμογή της ως άνω απόφασης.
Η διαδικασία για τον ορισμό του νομοθετημένου κατώτατου μισθού και νομοθετημένου κατώτατου ημερομισθίου ξεκινά με τη διεξαγωγή διαβούλευσης μεταξύ των κοινωνικών εταίρων και της Κυβέρνησης. Η διαβούλευση συντονίζεται από τριμελή Επιτροπή αποτελούμενη από τον Πρόεδρο του Ο.ΜΕ.Δ., ένα πρόσωπο κύρους ως εκπρόσωπο του Υπουργού Οικονομικών και ένα πρόσωπο κύρους ως εκπρόσωπο του Υπουργού Εργασίας και Κοινωνικών Υποθέσεων. Η Επιτροπή Συντονισμού της διαβούλευσης προσκαλεί εξειδικευμένους επιστημονικούς, ερευνητικούς και λοιπούς φορείς, να συντάξουν έκθεση για την αξιολόγηση του ισχύοντος νομοθετημένου κατώτατου μισθού με εκτιμήσεις για την προσαρμογή τους στις επίκαιρες οικονομικές συνθήκες. Στη συνέχεια σχηματίζεται φάκελος με τις ανωτέρω εκθέσεις και αποστέλλεται προς τους εκπροσώπους των κοινωνικών εταίρων για την έκφραση της γνώμης τους, με υποβολή υπομνήματος και της κατά την κρίση τους τεκμηρίωσης για την αναπροσαρμογή του ισχύοντος νομοθετημένου κατώτατου μισθού.
Η διαβίβαση όλων των υπομνημάτων καθώς και η έκθεση των εξειδικευμένων επιστημονικών και ερευνητικών φορέων αποστέλλεται στο Κέντρο Προγραμματισμού και Οικονομικών Ερευνών (ΚΕΠΕ), προς σύνταξη από αυτό του Σχεδίου Πορίσματος Διαβούλευσης, σε συνεργασία με επιτροπή αποτελούμενη από ανεξάρτητους εμπειρογνώμονες σε θέματα οικονομίας και κυρίως οικονομίας της εργασίας, κοινωνικής πολιτικής καθώς και εργασιακών σχέσεων, που ορίζονται από τους Υπουργούς Εργασίας και Κοινωνικών Υποθέσεων, Ανάπτυξης και Οικονομικών. Το Σχέδιο Πορίσματος Διαβούλευσης υποβάλλεται στον Υπουργό Οικονομικών και τον Υπουργό Εργασίας και Κοινωνικών Υποθέσεων, ο οποίος εισηγείται στο Υπουργικό Συμβούλιο τον κατώτατο μισθό, και εκδίδει απόφαση καθορισμού του κατωτάτου μισθού για τους υπαλλήλους και του κατώτατου ημερομισθίου για τους εργατοτεχνίτες, μετά από τη σύμφωνη γνώμη του Υπουργικού Συμβουλίου.
Με βάση τα παραπάνω, αναδεικνύεται η σημασία της υιοθέτησης μιας επιστημονικά έγκυρης μεθοδολογίας, για την υποστήριξη των σχετικών αποφάσεων αναπροσαρμογής του κατώτατου μισθού στη χώρα, με βάση εμπεριστατωμένα δεδομένα (“evidence-based policy making”), μεθοδολογίας η ανάπτυξη της οποίας θα στηρίζεται σε έναν κατάλληλα σχεδιασμένο «μηχανισμό επεξεργασίας και στάθμισης δεδομένων», για την επιστημονική στήριξη και εντέλει την αναβάθμιση της τρέχουσας διαδικασίας ορισμού του νομοθετημένου κατώτατου μισθού. Το νέο Ψηφιακό Εργαλείο, με την αξιοποίηση ψηφιακών τεχνολογιών θα παρέχει το πλαίσιο διαδικασιών τεκμηρίωσης της λήψης αποφάσεων για το νομοθετημένο κατώτατο μισθό καθώς και την συμβατότητα με τον ευρύτερο στόχο του στρατηγικού ψηφιακού μετασχηματισμού του κράτους. Το νέο Ψηφιακό Εργαλείο θα ενισχύσει την εμπιστοσύνη των πολιτών προς το κράτος, καλλιεργώντας αίσθημα ασφάλειας με δεδομένο ότι η νέα διαδικασία θα αποτελεί καταλυτικό βήμα για τη διασφάλιση της διαφάνειας, με την απλοποίηση διαδικασιών.
Η διάρκεια της Σύμβασης για την υλοποίηση και παράδοση προς χρήση του φυσικού αντικειμένουαυτής ορίζεται σε είκοσι τέσσερις (24) μήνες από την ημερομηνία υπογραφής της.
Η παρούσα σύμβαση χρηματοδοτείται από την Ευρωπαϊκή Ένωση - NextGeneration EU, στο Πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» (Υποέργο 3, κωδικός Δράσης: 16750/ Άξονας 3.1) και από εθνικούς πόρους μέσω του ΠΔΕ, με βάση την Απόφαση Ένταξης με αρ. πρωτ. 128907 ΕΞ 2022 (Με ΑΔΑ: 6Ω5ΘΗ-Ω9Χ) και έχει λάβει κωδικό ΟΠΣ ΤΑ: 5185618.
Η ΤΡΟΠΟΙΗΣΗ ΤΗΣ ΣΥΜΒΑΣΕΩΣ ΑΦΟΡΑ ΤΟΝ ΤΡΟΠΟ ΠΛΗΡΩΜΗΣ. ΣΥΜΦΩΝΑ ΜΕ ΤΗΝ ΤΡΟΠΟΠΟΙΗΤΙΚΗ ΣΥΜΒΑΣΗ:Η πληρωμή του αναδόχου θα πραγματοποιείται με τμηματικές καταβολές κατά χρόνο σύμφωνα με τα επιμέρους χρονοδιαγράμματα των Φάσεων του συνολικού έργου και ειδικότερα: Καταβολή ποσοστού τριάντα τοις εκατό (30%) του συμβατικού τιμήματος χωρίς ΦΠΑ μετά την υπογραφή της σύμβασης και προσκόμιση ισόποσης εγγυητικής επιστολής. Η προκαταβολή είναι έντοκη και αποσβέννυται αναλογικά με τις τμηματικές πληρωμές. Κατά την εξόφληση της  τμηματικής καταβολής παρακρατείται τόκος επί της εισπραχθείσας προκαταβολής και για χρονικό διάστημα υπολογιζόμενο από την ημερομηνία λήψης της  προκαταβολής μέχρι την ημερομηνία της εν λόγω τμηματικής παραλαβής. Για τον υπολογισμό του τόκου θα λαμβάνεται υπόψη το ύψος του επιτοκίου των εντόκων γραμματίων του Δημοσίου 12μηνης διάρκειας που θα ισχύει κατά την ημερομηνία λήψης της προκαταβολής προσαυξημένο κατά 0,25  ποσοστιαίες μονάδες, το οποίο θα παραμένει σταθερό για το υπολογιζόμενο χρονικό διάστημα.
•	Καταβολή ποσοστού είκοσι πέντε τοις εκατό (25%) του συμβατικού τιμήματος, μετά την ολοκλήρωση της φάσης Α και αφού αφαιρεθεί: (i) ποσοστό της χορηγηθείσας προκαταβολής ίσο προς το ανωτέρω ποσοστό της πληρωμής που καταβάλλεται (αναλογική απόσβεση προκαταβολής), και παρακρατηθεί (ii) ο αντίστοιχος τόκος της προκαταβολής, για χρονικό διάστημα από την ημερομηνία λήψεως της προκαταβολής μέχρι την εν λόγω τμηματική παραλαβή.
•	Καταβολή ποσοστού σαράντα πέντε τοις εκατό (45%) του συμβατικού τιμήματος, μετά την ολοκλήρωση της φάσης Β και αφού αφαιρεθεί: (i) ποσοστό της χορηγηθείσας προκαταβολής ίσο προς το ανωτέρω ποσοστό της πληρωμής που καταβάλλεται (αναλογική απόσβεση προκαταβολής), και παρακρατηθεί (ii) ο αντίστοιχος τόκος της προκαταβολής, για χρονικό διάστημα από την ημερομηνία λήψεως της προκαταβολής μέχρι την εν λόγω τμηματική παραλαβή.
•	Καταβολή ποσοστού δέκα πέντε τοις εκατό (15%) του συμβατικού τιμήματος, μετά την ολοκλήρωση της φάσης Γ και αφού αφαιρεθεί: (i) ποσοστό της χορηγηθείσας προκαταβολής ίσο προς το ανωτέρω ποσοστό της πληρωμής που καταβάλλεται (αναλογική απόσβεση προκαταβολής), και παρακρατηθεί (ii) ο αντίστοιχος τόκος της προκαταβολής, για χρονικό διάστημα από την ημερομηνία λήψεως της προκαταβολής μέχρι την εν λόγω τμηματική παραλαβή.
•	Καταβολή ποσοστού δέκα πέντε τοις εκατό (15%) του συμβατικού τιμήματος, μετά την ολοκλήρωση των φάσεων Δ και Ε, και αφού αφαιρεθεί: (i) ποσοστό της χορηγηθείσας προκαταβολής ίσο προς το ανωτέρω ποσοστό της πληρωμής που καταβάλλεται (αναλογική απόσβεση προκαταβολής), και παρακρατηθεί (ii) ο αντίστοιχος τόκος της προκαταβολής, για χρονικό διάστημα από την ημερομηνία λήψεως της προκαταβολής μέχρι την εν λόγω τμηματική παραλαβή, όπως αυτό αποτυπώνεται και στο ΠΑΡΑΡΤΗΜΑ Α. ΠΑΡΑΡΤΗΜΑ Α ΦΑΣΕΙΣ ΚΑΙ ΠΛΗΡΩΜΕΣ ΤΟΥ ΕΡΓΟΥ
1.	Καταβολή ποσοστού τριάντα τοις εκατό (30%) του συμβατικού τιμήματος μετά την υπογραφή της σύμβασης και προσκόμιση ισόποσης εγγυητικής επιστολής.
2.	Καταβολή ποσοστού εβδομήντα τοις εκατό (70%) του συμβατικού τιμήματος, όπως περιγράφεται στον παρακάτω πίνακα:
Ανάπτυξη Ψηφιακού Μηχανισμού συγκέντρωσης στοιχείων και υπολογισμού του Κατώτατου Νομοθετημένου Μισθού	1	Φάση Α: Ανάλυση υφιστάμενης κατάστασης	Π 1.1: Ανάλυση και καταγραφή της υφιστάμενης κατάστασης υπολογισμού του κατώτατου μισθού Π 1.2 Μελέτη Εφαρμογής και Ελαχιστοποίησης κινδύνων	25%	Το αργότερο έως 2 μήνες από την υπογραφή της σύμβασης 	2	Φάση Β: Αναλυτική Μελέτη και Μεθοδολογία	Π2.1 Μελέτη για την αξιολόγηση βέλτιστων πρακτικών σε παγκόσμιο επίπεδο Π2.2 Μελέτη ανάλυσης πλέγματος παραγόντων δεδομένων, οι οποίοι θα πρέπει να συνυπολογίζονται στο νομοθετημένο κατώτατο μισθό Π2.3 Μελέτη για προτάσεις δράσεων εξωστρέφειας και επικοινωνίας σε σχέση με το κοινό-στόχο Π2.4 Επικαιροποίηση Μελέτης Εφαρμογής	45%	Το αργότερο έως 4 μήνες από την υπογραφή της σύμβασης	3	Φάση Γ: Ανάπτυξη ψηφιακού εργαλείου	Π3.1 Ανάπτυξη


Winner: DELOITTE BUSINESS SOLUTIONS AE ΣΥΜΒΟΥΛΩΝ ΕΠΙΧΕΙΡΗΣΕΩΝ